Fortuna Hjørring har muligvis trukket den værst tænkelige modstander til den næste spillerunde i kvindernes Champions League. Mandag var der lodtrækning til ottendedelsfinalerne i UEFA Womens Champions League, hvor navnene skulle trækkes i UEFA's hovedkvarter i Nyon, Schweiz, mens kvinderne hos Fortuna ventede spændt hjemme i Hjørring. Her kom Fortunas navn op til fjerde kamp, straks forfulgt af Lyons. - Meget tyder på, at sejren i sekstendedelsfinalen over Vllaznia fra Albanien er stop for Fortuna. Men det bliver en kæmpeoplevelse for såvel spillere som publikum, når franskmændene kommer på besøg på Nord Energi Arena i Hjørring, skriver Fortuna Hjørring på sin hjemmeside . Brøndby IF var heldigere Lyon har været med i Champions League i samtlige 11 sæsoner, hvor det er blevet til seks titler, hvor de fire seneste har været lige efter hinanden. Når Fortuna møder Lyon, spiller franskmændene sin kamp nummer 100 i Champions League. Første kamp i ottendedelsfinalerne spilles den 16/17. oktober, og der er returkamp den 30/31. oktober. Ifølge lodtrækningen i Nyon skal første kamp spilles i Lyon, men Fortuna forhandler lige nu med den franske klub om at flytte første møde til Hjørring. Kvinderne fra Brøndby IF var mere heldige, da de trak Glasgow City fra Skotland.

Opsummering:
Fortuna Hjørring har trukket det franske storhold Lyon til næste spillerunde i Champions League.